title: 2012/592/ES: Eiropas Parlamenta Lēmums ( 2012. gada 10. maijs ) par Eiropas Dzīves un darba apstākļu uzlabošanas fonda 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Dzīves un darba apstākļu uzlabošanas fonda 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/258

         EIROPAS PARLAMENTA LĒMUMS
   (2012. gada 10. maijs)
   par Eiropas Dzīves un darba apstākļu uzlabošanas fonda 2010. finanšu gada budžeta izpildes apstiprināšanu
   (2012/592/ES)
   EIROPAS PARLAMENTS,

               —

               ņemot vērā Eiropas Dzīves un darba apstākļu uzlabošanas fonda 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2010. finanšu gada pārskatiem, ar Fonda atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (3) un jo īpaši tās 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0116/2012),

               1.

               sniedz Eiropas Dzīves un darba apstākļu uzlabošanas fonda direktoram apstiprinājumu par Fonda 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzīves un darba apstākļu uzlabošanas fonda direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 150. lpp.

      (2)  OV L 248, 16.9.2002., 1. lpp.

      (3)  OV L 139, 30.5.1975., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Dzīves un darba apstākļu uzlabošanas fonda 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Dzīves un darba apstākļu uzlabošanas fonda 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2010. finanšu gada pārskatiem, ar Fonda atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (3) un jo īpaši tās 16. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0116/2012),

                  A.

                  tā kā Revīzijas palāta ir norādījusi – tā guvusi pamatotu pārliecību, ka gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2011. gada 10. maijā Parlaments sniedza Eiropas Dzīves un darba apstākļu uzlabošanas fonda direktoram apstiprinājumu par Fonda 2009. finanšu gada budžeta izpildi (5) un tā kā lēmumam par budžeta izpildes apstiprināšanu pievienotajā rezolūcijā Parlaments cita starpā:

                              —

                              aicināja Fondu darīt zināmu darbinieku atlases lēmumu pamatojumu (piemēram, pierādījumus par kandidātiem izvirzītajiem kritērijiem darbā pieņemšanas procesa sākumā), lai nodrošinātu darbā pieņemšanas procedūru pārredzamību,

                              —

                              aicināja Fondu nodrošināt, lai turpmāk apropriācijas tiktu piešķirtas vienīgi pēc attiecīgo piešķirto ieņēmumu saņemšanas,

                              —

                              norādīja, ka Revīzijas palāta bija spiesta izteikt piezīmes par Fonda budžeta un finanšu pārskatu, jo tajā bija nopietni trūkumi, kas liecināja par būtiskām nepilnībām Fonda finanšu sistēmas organizācijā;

                  C.

                  tā kā Fonda kopējais 2010. finanšu gada budžets bija EUR 20 900 000, kas ir par 3,4 % vairāk salīdzinājumā ar 2009. finanšu gadu, un tā kā Savienības sākotnējā iemaksa Fonda 2010. gada budžetā bija EUR 19 067 159 salīdzinājumā ar EUR 19 450 000 2009. gadā (6), kas ir par 0,97 % mazāk,

         Saistībā ar Revīzijas palātas 2009. gada apsvērumiem veiktie pasākumi

                  1.

                  saskaņā ar Fonda gada darbības pārskatu apstiprina, ka Fonds veica turpmāk minētās saistības un darbības, lai ievērotu Revīzijas palātas 2009. gada apsvērumus:

                              —

                              Fonds apņēmās pievērst lielāku uzmanību tam, lai turpmāk apropriācijas tiktu piešķirtas vienīgi pēc attiecīgo piešķirto ieņēmumu saņemšanas,

                              —

                              Fonds apņēmās būtiski uzlabot darbu, lai panāktu kontu slēgšanu attiecībā uz 2010. finanšu gadu, un, veicot papildu apmācību un apgūstot papildu resursus, tika nodrošināts, ka saistībā ar 2010. gada kontiem tika ievēroti visi termiņi un ka netika konstatēti būtiski trūkumi 2010. gada provizoriskajos pārskatos,

                              —

                              novēršot konstatēto trūkumu, 2010. gada 1. jūlijā tika izveidots izņēmumu reģistrs,

                              —

                              darbinieku atlases procedūrās nebija pierādījumu tam, ka pirms pieteikumu izskatīšanas atlases komisija būtu noteikusi kritērijus par kandidātu atbilstību uzaicināšanai uz intervijām vai viņu iekļaušanai rezerves sarakstā; Fonds atlases komisijas ziņojumos tagad ir iekļāvis minētos kritērijus,

                              —

                              Fonds veica pasākumus novērtēšanas un pārbaužu procedūras uzlabošanai, lai turpmāk iepirkuma procedūrā izvairītos no kļūdām;

                  2.

                  aicina Revīzijas palātu apliecināt budžeta izpildes apstiprinātājiestādei, ka veiktie pasākumi un saistības ir pietiekamas, lai novērstu Revīzijas palātas konstatētos trūkumus Fonda darbībā 2009. gadā;

         Budžeta un finanšu pārvaldība

                  3.

                  atgādina, ka Savienības sākotnējā iemaksa Fonda 2010. gada budžetā bija EUR 19 067 159; tomēr norāda, ka šai summai tika pievienoti vēl EUR 762 841 no pārpalikuma atgūšanas, kā rezultātā kopējā Savienības iemaksa 2010. gada budžetā bija EUR 19 830 000;

                  4.

                  ņem vērā gada pārskata datus par to, ka Fonds pašās 2010. gada beigās publicēja grozījumus budžetā, kurā kopējais apjoms sasniedza EUR 20 848 000; pauž nožēlu, ka no Fonda nav saņemta informācija par šo izmaiņu iemesliem; aicina Fondu labot šo situāciju un informēt budžeta izpildes apstiprinātājiestādi par šo jautājumu;

                  5.

                  saskaņā ar informāciju gada darbības pārskatā norāda, ka Fonda budžeta izpildes apjoms bija 98 % saistību apropriāciju; ņemot vērā gada pārskatu datus, jo īpaši norāda, ka Fonda apropriāciju izlietojuma līmenis I sadaļā (personāla izdevumi), II sadaļā (administratīvie izdevumi) un III sadaļā (pamatdarbības izdevumi) attiecīgi bija 99,8 %, 95,1 % un 96 %;

                  6.

                  ņemot vērā Fonda gada pārskatus, konstatē, ka no 2009. gada uz 2010. gadu pārnestās apropriācijas veidoja 96,1 % maksājumu summas salīdzinājumā ar 94,2 % 2009. gadā;

         Cilvēkresursi

                  7.

                  saskaņā ar Fonda gada darbības pārskatu konstatē, ka 2010. gadā ir uzlabojies aizņemto štata vietu īpatsvars – 91 % salīdzinājumā ar 78 % 2009. gadā;

         Darbības rezultāti

                  8.

                  uzsver, ka Fonda galvenais uzdevums ir sekmēt labāku dzīves un darba apstākļu plānošanu un nodrošināšanu, vairojot un izplatot ar šo tēmu saistītas zināšanas un šim nolūkam izmantojot tīklus un apsekojumus; konstatē, ka 68 % Fonda darbinieku veic ar pamatdarbību saistītus uzdevumus, savukārt pārējie darbinieki – administratīvus uzdevumus; tāpēc uzskata, ka budžeta izpildes apstiprinātājiestādei ir ļoti svarīgi novērtēt Fonda īstenoto apsekojumu pārvaldības lietderību un efektivitāti;

                  9.

                  jo īpaši norāda, ka 2010. gadā Fonds saistībā ar Eiropas novērošanas centru tīklu un apsekojumiem veica tādus pasākumus kā:

                              —

                              Eiropas Rūpniecisko attiecību novērošanas centrā (EIRO) – jauna informācija pievienota 357 reizes; pieci reprezentativitātes pētījumi; ikgadējā informācijas atjaunināšana par darba samaksu un darba laiku, un protesta akcijām; darba attiecību ikgadējais apskats; seši salīdzinoši analītiski ziņojumi,

                              —

                              Eiropas Darba apstākļu novērošanas centrā (EWCO) – jauna informācija pievienota 107 reizes; seši salīdzinoši analītiski ziņojumi par migrējošo darba ņēmēju un pašnodarbināto nodarbinātības veicināšanu,

                              —

                              Eiropas Uzņēmumu pārstrukturēšanas uzraudzības centrā (ERM) – pievienotas 1 258 pārstrukturēšanas faktu lapas; četri salīdzinoši analītiski ziņojumi,

                              —

                              otrajā Eiropas dzīves kvalitātes apsekojumā – sekundārās analīzes ziņojums par ģimenes dzīves un darba apvienošanu,

                              —

                              trešajā Eiropas dzīves kvalitātes apsekojumā – praktiskā darba sagatavošana,

                              —

                              piektajā Eiropas darba apstākļu apsekojumā – praktiskais darbs, tostarp 44 000 interviju 34 valstīs; pirmo konstatējumu (kopsavilkums) publicēšana,

                              —

                              Eiropas uzņēmumu apsekojumā – publicēts pārskata ziņojums, sekundārā analīze par uzņēmumu elastīguma profiliem un par nepilnas slodzes nodarbināšanu;

                  10.

                  mudina Fondu reģistrēt visus valdes lēmumus par apsekojumiem, jo informēšanas lietderība un efektivitāte par šiem lēmumiem varētu tikt mazināta, ja trūkst atbilstošu standartu pieņemto lēmumu dokumentēšanai; jo īpaši apstiprina, ka šajā sakarā Fonda darbībā ir trūkumi un ka valdes priekšsēdētājs ne vienmēr paraksta un datē pieņemtos lēmumus;

                  11.

                  turklāt norāda, ka padomdevējām komitejām, kuras ir atbildīgas par valdes devumu apsekojumu sagatavošanas un novērtēšanas posmos, nav ne darba uzdevumu, ne reglamenta noteikumu par šādu sanāksmju rīkošanu; uzskata, ka šie trūkumi var izraisīt pārpratumus par padomdevēju komiteju uzdevumiem un pienākumiem un ka tas negatīvi ietekmē apsekojumu sagatavošanu; tāpēc aicina Fondu novērst šo situāciju un informēt budžeta izpildes apstiprinātājiestādi par šajā sakarā veiktajiem pasākumiem;

                  12.

                  tāpat aicina Fondu ieviest rakstiskas procedūras par pamatdarbībām; uzsver, ka tas varētu palīdzēt Fondam efektīvi izmantot resursus un konstatēt iespējamos trūkumus;

                  13.

                  tomēr norāda, ka Fonds veltījis centienus kontroles pasākumu stiprināšanai, lai uzlabotu apsekojumu kvalitāti; jo īpaši norāda, ka Fonda darbinieki apmeklē vairākas valstis, kur tiek veikti apsekojumi, lai novērtētu, kā līgumslēdzēji rīko intervijas, un ka darbinieki pārbauda apsekojumu rīkošanai izmantojamās aptaujas anketas, konkrētās valstīs veicot kognitīvas intervijas par atsevišķiem attiecīgajā anketas paraugā ietvertajiem punktiem;

         Iekšējā revīzija

                  14.

                  norāda, ka kopš 2010. gada Fonda direktora vietnieks pilda iekšējās kontroles koordinatora pienākumus; ņem vērā to, ka gada iekšējās kontroles rīcības plāna izpildi izskata Iekšējās kontroles komitejas sanāksmēs, kuras notiek reizi ceturksnī un kurās piedalās administrācijas vadītājs, Cilvēkresursu nodaļas vadītājs un Operatīvās nodaļas vadītājs;

                  15.

                  saskaņā ar Fonda gada darbības pārskatā sniegto informāciju apstiprina, ka iekšējās revīzijas pasākumus 2010. gadā izstrādāja saskaņā ar stratēģisko revīzijas plānu 2009.–2011. gadam, kurš pamatojās uz 2008. gada riska novērtējumu; tāpat norāda, ka 2011. gada februārī tika veikts jauns riska novērtējums, pamatojoties uz kuru tika izstrādāts jauns stratēģiskais revīzijas plāns 2011.–2013. gadam un kurā tika ietverti šādi jautājumi:

                              —

                              apsekojumu pārvaldības revīzija – otrais posms (2011),

                              —

                              paziņošanas/ticamības deklarācijas pamatelementu revīzija (2012);

                  16.

                  turklāt norāda, ka 2012./2013. gadā ieplānotie izskatāmie jautājumi ir:

                              —

                              cilvēkresursu pārvaldība – pieņemšana darbā, apmācība, darbinieku novērtēšanas un kvalifikācijas pakāpes paaugstināšanas sistēma,

                              —

                              produktu kvalitātes pārvaldība / attiecību ar klientiem un ieinteresētajām personām pārvaldība,

                              —

                              dokumentvedība,

                              —

                              sanāksmju koordinēšana;

                  17.

                  norāda, ka Iekšējās revīzijas dienests 2010. gadā bija plānojis veikt revīziju par Fonda apsekojumu pārvaldību; pauž bažas – tā kā revīzijas gaitā nebija pietiekami pieejami Fonda darbinieki, kuriem ir būtiska nozīme attiecībā uz budžeta izpildi, un apsekojumu pārvaldības dokumentācija bija nepilnīga, Iekšējās revīzijas dienests nevarēja savākt pietiekamus revīzijas pierādījumus attiecībā uz dažiem moduļiem, kuri pamatojas uz riska novērtējumu; tomēr norāda, ka šīs revīzijas papildu posmu īstenoja 2011. gada sākumā un ka rezultāti tiks izklāstīti 2011. gada iekšējās revīzijas ziņojumā; aicina Fondu savlaicīgi iesniegt šo ziņojumu budžeta izpildes apstiprinātājiestādei;

                  18.

                  pauž bažas, ka kavējas Iekšējās revīzijas dienesta ieteikuma par grāmatvedības sistēmu apstiprināšanu izpilde, jo īpaši norāda, ka šo ieteikumu Iekšējās revīzijas dienests uzskata par būtisku; tādēļ mudina Fondu nekavējoties veikt pasākumus šajā sakarā un informēt budžeta izpildes apstiprinātājiestādi par to, kā novērsti minētie trūkumi;

                  19.

                  konstatē, ka pieci ļoti svarīgi Iekšējās revīzijas dienesta ieteikumi 2010. gada beigās vēl joprojām nebija izpildīti; norāda, ka šie ieteikumi attiecās uz nepieciešamību:

                              —

                              dokumentēt apsekojumu pārvaldības procedūru,

                              —

                              nodrošināt, ka informācija apsekojumu plānošanas vajadzībām ir precīza un kvalitatīva, un uzraudzīt plānoto pasākumu izpildi,

                              —

                              atjaunināt iepirkuma procedūru rokasgrāmatu un veicināt to ievērošanu un labu praksi,

                              —

                              dokumentēt finanšu plūsmas,

                              —

                              ieviest ex post pārbaužu metodoloģiju;

                        saskaņā ar Fonda gada darbības pārskatu norāda, ka Fonds ziņojis par triju ļoti svarīgu ieteikumu izpildi saistībā ar finanšu pārvaldību, turpretī saskaņā ar Iekšējās revīzijas gada pārskatu konstatē, ka šo ieteikumu izpilde kavējas salīdzinājumā ar Fonda sākotnējā rīcības plāna grafiku; tādēļ aicina Fondu un Iekšējās revīzijas dienestu informēt budžeta izpildes apstiprinātājiestādi par šo konkrēto ieteikumu īstenošanas faktisko statusu;

                  20.

                  mudina Fondu atbilstīgi ievērot Iekšējās revīzijas dienesta ieteikumus un informēt budžeta izpildes apstiprinātājiestādi par šajā sakarā veiktajiem pasākumiem;

                  21.

                  taču saskaņā ar Fonda gada darbības pārskatu konstatē, ka, ievērojot Iekšējās revīzijas dienesta ieteikumu par finanšu pārvaldību 2009. gadā, ex post kontroles procedūra tika pārskatīta un atjaunināta ar riska novērtējumu paraugu atlases pamatojumam;

                  22.

                  vērš uzmanību uz iepriekšējos budžeta izpildes apstiprināšanas ziņojumos izteiktajiem ieteikumiem, kas izklāstīti šīs rezolūcijas pielikumā;

                  23.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (7) par aģentūru darbību, finanšu pārvaldību un kontroli.

         (1)  OV C 366, 15.12.2011., 150. lpp.

         (2)  OV L 248, 16.9.2002., 1. lpp.

         (3)  OV L 139, 30.5.1975., 1. lpp.

         (4)  OV L 357, 31.12.2002., 72. lpp.

         (5)  OV L 250, 27.9.2011., 210. lpp.

         (6)  OV L 64, 12.3.2010., 505. lpp.

         (7)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).

      PIELIKUMS

         EIROPAS PARLAMENTA IEPRIEKŠĒJO GADU IETEIKUMI

                  Eiropas Dzīves un darba apstākļu uzlabošanas fonds

                  2006

                  2007

                  2008

                  2009

                  Darbības rezultāti

                  Nav

                  Nav

                  Aicina Fondu sākt šajā un iepriekšējos gados veikto darbību diahronisku analīzi, līdzīgi tam, kā iepriekšējos gados veikta ex post analīze.

                              —

                              Mudina Fondu turpināt attīstīt “Eurofound darbības rādītāju uzraudzības sistēmu”, lai nodrošinātu, ka darbības rādītāju uzraudzības rezultāti tiek ņemti vērā pārvaldības lēmumu pieņemšanā un plānošanā un ka periodiski tiek veikti apsekojumi, lai uzzinātu mērķauditoriju viedokli.

                              —

                              Atbalsta ārējo novērtētāju ieteikumu labāk definēt Fonda mērķauditoriju valsts līmenī un izveidot valstu kontaktpunktu tīklu, pamatojoties uz valdē pārstāvētām dalībvalstu iestādēm.

                  Darbības apropriācijas (pārnesumi)

                  Izpildes līmenis saistību apropriācijām 2006. gadā bija vairāk nekā 97 %. Pamatdarbībām paredzēto apropriāciju pārnesumu līmenis bija 43 %. Tādējādi nebija stingri ievērots budžeta gada pārskata princips.

                  Nav

                  Fondam būtu jārīkojas, lai novērstu nepilnības pamatdarbību plānošanā un programmu izstrādē, lai panāktu atbilstību gada pārskata principam.

                              —

                              Aicina Fondu nodrošināt, lai turpmāk apropriācijas tiktu piešķirtas vienīgi pēc attiecīgo piešķirto ieņēmumu saņemšanas.

                              —

                              Norāda, ka Revīzijas palāta bija spiesta izteikt piezīmes par Fonda budžeta un finanšu pārskatu, kurā bija nopietni trūkumi, kas liecināja par būtiskām nepilnībām Fonda finanšu sistēmas organizācijā.

                  Budžeta pārvietojumi bez apliecinošiem dokumentiem

                  Nav

                  Nav

                  Budžeta līdzekļu pārvietošana nebija pietiekami pamatota.

                  Nav

                  Iepirkuma procedūras

                  Nav

                  Nepilnības attiecībā uz finansiālās novērtēšanas procedūru un atlases kritērijiem neļāva pienācīgi pieņemt galīgo novērtējumu par kandidātu kompetenci.

                  Aicina Fondu uzlabot līgumu uzraudzību un iepirkuma procedūru plānošanu.

                  Aicina Fondu veikt pasākumus novērtēšanas un pārbaužu procedūras uzlabošanai, lai turpmāk izvairītos no kļūdām iepirkumu procedūrā.

                  Cilvēkresursi

                  Darbā pieņemšanas procedūras nav pilnībā pārredzamas un nav nediskriminējošas.

                  Darbā pieņemšanas procedūras nav pilnībā pārredzamas un nav nediskriminējošas.

                              —

                              Aicina Fondu veikt pasākumus, lai būtu iespējams labāk prognozēt tādu darbinieku iespējamo aiziešanu, kuriem ir būtiska nozīme attiecībā uz budžeta izpildes pienākumiem, kā arī darbības pārskatā uzskatāmi sniegt informāciju par personālsastāvu.

                              —

                              Tika pilnveidota Fonda darbā pieņemšanas procedūras.

                  Aicina Fondu darīt zināmu darbinieku atlases lēmumu pamatojumu, lai nodrošinātu darbā pieņemšanas procedūru pārredzamību. Mudina Fondu nekavējoties risināt šo situāciju un informēt budžeta izpildes apstiprinātājiestādi par sasniegto.

                  Iekšējā revīzija

                  Aicina uzlabot finanšu pārvaldību, proti, divi līgumi nebija iekļauti attiecīgā finanšu gada budžetā.

                              —

                              Aicina uzlabot finanšu pārvaldību, proti, atgūstamais PVN – EUR 376 611 par 2007. finanšu gadu – līdz gada beigām nebija pieprasīts.

                              —

                              Aicina Fondu veikt pasākumus finanšu pārskatu uzlabošanai.

                              —

                              Aicina Fondu veikt pasākumus, lai īstenotu 28 no Iekšējās revīzijas dienesta sniegtajiem 54 ieteikumiem, proti, ieviest iekšējās kontroles standartus, kā arī uzraudzīt, kā tiek īstenoti citi iekšējās kontroles standarti, un ieviest efektīvu plānošanas un uzraudzības sistēmu.

                              —

                              Ir īstenoti divi no Iekšējās revīzijas dienesta astoņiem ieteikumiem.

                              —

                              Mudina Fondu nevilcinoties īstenot Iekšējās revīzijas dienesta finanšu pārvaldības pārskatā ietvertos ieteikumus un informēt budžeta izpildes apstiprinātājiestādi par šajā sakarā paveikto.


title: 2012/574/ES: Eiropas Parlamenta Lēmums ( 2012. gada 10. maijs ) par Eiropas Ķīmisko vielu aģentūras 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Ķīmisko vielu aģentūras 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/192

         EIROPAS PARLAMENTA LĒMUMS
   (2012. gada 10. maijs)
   par Eiropas Ķīmisko vielu aģentūras 2010. finanšu gada budžeta izpildes apstiprināšanu
   (2012/574/ES)
   EIROPAS PARLAMENTS,

               —

               ņemot vērā Eiropas Ķīmisko vielu aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Ķimikāliju aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 1907/2006 (3), ar ko izveido Eiropas Ķimikāliju aģentūru, un jo īpaši tās 97. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0126/2012),

               1.

               sniedz Eiropas Ķīmisko vielu aģentūras izpilddirektoram apstiprinājumu par Aģentūras 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu nosūtīt Eiropas Ķīmisko vielu aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 33. lpp.

      (2)  OV L 248, 16.9.2002., 1. lpp.

      (3)  OV L 396, 30.12.2006., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Ķīmisko vielu aģentūras 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Ķīmisko vielu aģentūras 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Ķimikāliju aģentūras 2010. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes Regulu (EK) Nr. 1907/2006 (3), ar ko izveido Eiropas Ķimikāliju aģentūru, un jo īpaši tās 97. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0126/2012),

                  A.

                  tā kā Revīzijas palāta ir norādījusi – tā guvusi pamatotu pārliecību, ka Eiropas Ķīmisko vielu aģentūras (turpmāk “Aģentūras”) gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2011. gada 10. maijā Parlaments sniedza Aģentūras izpilddirektoram apstiprinājumu par tās 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā

                              —

                              aicināja Aģentūru informēt budžeta izpildes apstiprinātājiestādi par pasākumiem, kas veikti, lai uzlabotu kontroles sistēmu, šai nolūkā stiprinot finanšu aprites sistēmas, darbplūsmas, rīcības plānus un riska novērtēšanu,

                              —

                              mudināja Aģentūru efektīvi nodrošināt, lai:

                                          —

                                          būtu ieviesti visi finansēšanas lēmumiem vajadzīgie komponenti,

                                          —

                                          katrā organizācijas līmenī tiktu pienācīgi definēta un apstrādāta nepieciešamā informācija,

                                          —

                                          gada darba programmā būtu norādīti visi no budžeta nodrošinātie līdzekļi,

                                          —

                                          finanšu procedūru dokumentācija un pārbaudes saraksti tiktu pabeigti un atjaunināti,

                              —

                              aicina Aģentūru turpināt uzlabot iepirkumu un budžeta izpildes plānošanu un uzraudzību, lai samazinātu pārnesto apropriāciju īpatsvaru;

                  C.

                  tā kā Aģentūras 2010. finanšu gada kopējais budžets bija EUR 75 500 000 salīdzinājumā ar EUR 70 400 000. 2009 gadā, kas ir par 7,24 % vairāk;

                  D.

                  tā kā Aģentūra saņēma EUR 36 000 000 lielu pagaidu iemaksu no Savienības un Eiropas Brīvās tirdzniecības asociācijas (EBTA),

         Budžeta un finanšu vadība

                  1.

                  atzīmē Revīzijas palātas ziņojumā minēto, ka Aģentūras 2010. gada budžets bija EUR 75 000 000, savukārt pašas Aģentūras ziņojumā norādīts, ka 2010. finanšu gadā tās budžets bija EUR 75 500 000;

                  2.

                  no Aģentūras sniegtās informācijas konstatē, ka to finansē no nozares uzņēmumu maksas par ķīmisko vielu reģistrēšanu, taču iespējams arī finansējums no Savienības līdzekļiem;

                  3.

                  atgādina, ka Savienības sākotnējā iemaksa Aģentūras 2010. gada budžetā bija EUR 25 305 000; tomēr atzīmē, ka šai summai tika pievienoti vēl EUR 8 700 000 no pārpalikuma atgūšanas, kā rezultātā Savienības kopējā iemaksa 2010. gada budžetā bija EUR 34 005 000 (6); turklāt, tā kā ieņēmumus no maksas Aģentūra saņem tikai gada beigās, atzīst, ka Savienības iemaksa bija vajadzīga, lai segtu darbības izmaksas līdz 2010. gada oktobrim;

                  4.

                  atzīmē, ka Aģentūra piemin 2010. gadā saņemto Savienības pagaidu iemaksu EUR 36 000 000 apjomā, kaut gan šajā summā ietilpst arī EBTA ieguldījums;

                  5.

                  no Aģentūras pārskata par budžeta un finanšu pārvaldību konstatē, ka tā apņēmusies Komisijai pilnībā atmaksāt Eiropas Savienības pagaidu iemaksu pēc tam, kad būs saņemta attiecīgā parādzīme; no Aģentūras sniegtās informācijas konstatē, ka pagaidu iemaksa tika atmaksāta 2011. gada martā un Komisijai tika samaksāti arī procenti;

                  6.

                  no Aģentūras pārskata par budžeta un finanšu pārvaldību konstatē, ka Aģentūras sākotnējais 2010. gada budžets bija EUR 86 481 700; tomēr atzīmē, ka gada laikā valde veica divus budžeta grozījumus, samazinot budžeta izdevumus kopā par EUR 11 000 000 (12,75 %);

                  7.

                  no pārskata par budžeta un finanšu pārvaldību atzīmē to, ka 2010. gadā budžeta I sadaļa EUR 47 214 285 apjomā tika grozīta un samazināta par 8 %, proti, par EUR 3 787 650,18; ņem vērā Aģentūras komentāru, ka samazinājuma galvenais iemesls bija mazāks pieņemto darbinieku skaits salīdzinājumā ar sākotnējiem plāniem; atzīmē arī to, ka I sadaļas kopējais izpildes līmenis bija 97,2 %;

                  8.

                  no pārskata par budžeta un finanšu pārvaldību konstatē arī to, ka II sadaļas izdevumi veidoja 92,4 % no grozītā budžeta (EUR 10 739 727,92 pret EUR 11 624 281,05), jo tika atcelti vairāki IT konsultāciju projekti, kurus 2011. gadā īstenos saskaņā ar ārpakalpojumu līgumu;

                  9.

                  no Aģentūras gada darbības pārskata konstatē, ka tai izdevās apstrādāt gandrīz 23 000 ienākošo maksājumu, kā rezultātā iekasēto nodevu apjoms sasniedza EUR 349 700 000;

                  10.

                  atzīmē Revīzijas palātas minēto, ka 2010. gadā Aģentūra kļuva spējīga sevi pilnībā finansēt, bet varētu būt nepieciešams pārstrādāt tās finanšu nolikumu, lai iekļautu mehānismu, atbilstoši kuram Aģentūra varētu paturēt ieņēmumu pārpalikumu, lai finansētu savu turpmāko darbību;

                  11.

                  pieņem zināšanai Aģentūras atbildi, kurā teikts, ka gaidāmajā tās finanšu regulas pārskatīšanā tiks iekļauts priekšlikums par mehānismu ieņēmumu pārpalikuma pārvaldībai; no Aģentūras gada darbības pārskata secina, ka noslēgta vienošanās ar ārēju un augsti vērtētu līdzekļu pārvaldītāju un ka tiek gatavota vēl viena vienošanās, lai nodrošinātu riska diversifikāciju un droši uzglabātu uzkrātās skaidras naudas rezerves, kurām vajadzētu būt Aģentūras galvenajam finanšu avotam līdz brīdim, kamēr būs pieņemta finanšu shēma 2014.–2020 gadam; no Aģentūras sniegtās informācijas konstatē, ka skaidras naudas rezerves ir nodotas Eiropas Investīciju bankai un Somijas Bankai, kuras veic šo līdzekļu pārvaldīšanu;

         Pārnestās apropriācijas

                  12.

                  no Aģentūras pārskata par budžeta un finanšu pārvaldību secina, ka pārnestas saistību un maksājumu apropriācijas EUR 12 254 740,59 apjomā, kuras galvenokārt attiecas uz maksu par Aģentūras darbības IT atbalstu (EUR 5 747 560,42), kā arī vispārējo pārvaldību (EUR 1 555 943,82);

                  13.

                  no minētā pārskata konstatē arī to, ka tika atceltas no 2009. gada budžeta pārnestās saistību un maksājumu apropriācijas par kopējo summu EUR 2 533 156,09; īpaši atzīmē, ka tas galvenokārt attiecas uz budžeta II sadaļu;

                  14.

                  pauž nožēlu, ka Revīzijas palāta savā ziņojumā par Aģentūras 2010. finanšu gada pārskatiem nav minējusi Aģentūras pārnestās un atceltās apropriācijas;

                  15.

                  atzinīgi vērtē Aģentūras centienus uzlabot plānošanu un resursu uzraudzību un ieviest pamatnostādnes, lai veicinātu gada pārskata principa ievērošanu; jo īpaši atzīmē, ka Aģentūrai izdevies samazināt apropriāciju pārnešanas līmeni no 29,7 % 2009. gadā līdz 16,3 % 2010. gadā;

                  16.

                  uzsver – tā kā Aģentūra strādā ar nesadalāmām apropriācijām visās budžeta sadaļās, ir nereāli cerēt, ka visām darbībām, kurām kalendārajā gadā paredzēti budžeta līdzekļi, varētu gan piešķirt, gan izmaksāt līdzekļus tajā pašā budžeta gadā, jo īpaši projektu tipa darbības izdevumiem (piemēram, IT sistēmu attīstībai);

         Iepirkuma procedūra

                  17.

                  no Aģentūras gada darbības pārskata konstatē arī to, ka 2010. gadā veikti 350 iepirkumi, tostarp slēdzot daudzgadu pamatlīgumus par IT, drošību, kvalitāti un vadības konsultāciju pakalpojumiem, par dažādiem ar saziņu saistītiem jautājumiem un par valodu apmācību;

                  18.

                  jo īpaši ņem vērā, ka tika īstenoti liela apjoma līgumi saskaņā ar spēkā esošajiem pamatlīgumiem IT konsultāciju pakalpojumu jomā, kā arī par zinātniskiem, tehniskiem, vides un sociālekonomiskiem jautājumiem, kas saistīti ar REACH;

         Cilvēkresursu pārvaldība

                  19.

                  no Aģentūras gada darbības pārskata konstatē, ka 2010. gadā Aģentūrā pieņēma darbā vairāk nekā 120 jaunu darbinieku; īpaši atzinīgi vērtē to, ka liela uzmanība tika pievērsta ekspertu pieņemšanai darbā, lai uzlabotu Aģentūras zinātnisko potenciālu; atzīmē arī to, ka prioritāte tika piešķirta vidējā un augstākā līmeņa vadītāju pieņemšanai darbā, lai nodrošinātu jaunās organizatoriskās struktūras ieviešanu no 2011. gada janvāra;

                  20.

                  aicina Aģentūru jau gada darba programmas izstrādes brīdī labāk plānot darbības un projektus cilvēkresursu jomā; no Aģentūras gada darbības pārskata īpaši atzīmē, ka sakarā ar daudziem reģistrācijas pieteikumiem un to termiņiem personāla apmācībai tika pievērsta mazāka uzmanība un vairāki cilvēkresursu jomas projekti tika atlikti vai īstenoti zemākā līmenī, nekā sākotnēji bija paredzēts;

         Interešu konflikts

                  21.

                  norādot, ka Aģentūra ir iesaistīta patērētājiem svarīgu lēmumu pieņemšanā, un, ņemot vērā tās svarīgo ietekmi uz nozari, cer saņemt Revīzijas palātas īpašo ziņojumu par interešu konflikta gadījumiem, ko tā publicēs līdz 2012. gada jūnija beigām, un apspriest tajā iekļautos secinājumus un ieteikumus;

                  22.

                  uzskata, ka pēc sākotnējā izveides posma, kurā galvenā uzmanība tika veltīta procedūrām, Aģentūrai jānodrošina, ka tās budžets un personāls tiek sadalīts tā, lai varētu pilnībā nodrošināt cerētos rezultātus svarīgākajās jomās, it īpaši attiecībā uz novērtēšanu, ierobežojumiem un atļauju piešķiršanu;

         Iekšējā revīzija

                  23.

                  uzskata, ka Aģentūra ir uzlabojusi tās administratīvo procesu (tostarp finanšu apriti) un darbplūsmu, ieviešot integrētu kvalitātes vadības sistēmu (ISO 9001); atzinīgi vērtē arī to, ka Aģentūra ir integrējusi riska novērtējumus kā prioritārus uzdevumus revīzijās un Aģentūras gada darba programmā, un vajadzības gadījumā izmanto tos arī kā pamatu lēmumu pieņemšanai; uzskata to par paraugpraksi, kas būtu jāizmanto arī citām aģentūrām;

                  24.

                  atzinīgi vērtē to, ka Aģentūras Iekšējās revīzijas dienests veica konsultācijas saistībā ar pētījumu par Aģentūras sagatavotību reģistrācijai, kas tika izdots un nosūtīts tās izpilddirektoram 2010. gada 14. aprīlī; uzsver, ka šīs revīzijas mērķis bija novērtēt Aģentūras gatavību ievērot turpmāk noteiktos reģistrācijas termiņus;

                  25.

                  šajā sakarībā atzinīgi vērtē to, ka Aģentūrā izveidota īpaša reģistrācijas un iesniegšanas nodaļa, kā arī ārkārtas darba grupa; tomēr aicina Aģentūru vēl uzlabot dokumentu apstrādes gaitu; atzīmē, ka tas ir priekšnoteikums reģistrācijas darbībām un ka Aģentūrai vajadzētu šajā ziņā rīkoties aktīvāk, izstrādājot standartprocesu reģistrācijas noteikumu atjaunināšanai un nodrošinot, ka pieņemtie lēmumi par noteikumu atjaunināšanu ir pienācīgi izsekojami un dokumentēti;

                  26.

                  aicina Aģentūru arī sagatavot reģistrācijas nodaļas darbiniekus palielinātam darba apjomam salīdzinājumā ar pašreizējo līmeni, veicot viņu apmācību (jo īpaši nodaļas vidējā līmeņa vadītājus) un izveidot kārtību svarīgāko darbinieku aizvietošanai; uzsver, ka reģistrācijas nodaļai vajadzētu koncentrēties uz pamatdarbībām, kurām nepieciešamas īpašas zināšanas par reģistrāciju;

                  27.

                  aicina Aģentūru ievērot stingru lejupejošu/augšupejošu metodiku ziņojumu sniegšanai un precīzus pamatprincipus, lai noteiktu attiecīgos rādītājus un instrumentus, kuri jāizmanto;

                  28.

                  atzinīgi vērtē to, ka Aģentūras Iekšējās revīzijas dienests 2010. gadā veica divas ticamības iekšējās revīzijas, proti, vienu par personāla aizvietošanas procesu un otru par rēķinu izrakstīšanas procesu;

         Darbības rezultāti

                  29.

                  atzīmē, ka 2010. gada beigās pienāca divi svarīgi termiņi saistībā ar REACH regulu un regulu par vielu un maisījumu klasificēšanu, marķēšanu un iepakošanu; tāpēc atzinīgi vērtē to, ka Aģentūrai veiksmīgi izdevās tikt galā ar 25 000 reģistrācijas lietu pieņemšanu un apstrādi par 4 300 ķīmiskajām vielām, kuras vai nu aktīvi lieto Eiropā vai kuras uzskatāmas par pašām bīstamākajām, un vairāk nekā 3 miljoniem paziņojumu par vairāk nekā 100 000 vielām, kuras ir klasificētas un kuras jāmarķē, lai aizsargātu patērētājus;

                  30.

                  atzinīgi vērtē Aģentūras centienus vairāk ņemt vērā klientu vajadzības un uzlabot procedūras atgriezeniskās saites nodrošināšanai; pauž īpašu gandarījumu, ka Aģentūra pievērsusi īpašu uzmanību darbībai komunikācijas jomā, piemēram, ieinteresēto personu dienām, publikācijām un palīdzības dienesta darbam;

                  31.

                  pauž gandarījumu par Aģentūras sekmēm Savienības tiesību aktu īstenošanā ķīmisko vielu jomā;

                  32.

                  vērtē notikumu attīstību IT līgumu jomā, jo ar šiem līgumiem saistītas būtiskas izmaksas un to izstrādes posmā vērojama kavēšanās;

         Aģentūru tīkla koordinatora loma

                  33.

                  uzteic Aģentūru par efektīvu darbu, 2010. gada budžeta izpildes apstiprināšanas procedūrā nodrošinot aģentūru tīkla koordinēšanu;

                  34.

                  vērš uzmanību uz Parlamenta iepriekšējos budžeta izpildes apstiprinājuma ziņojumos ietvertajiem ieteikumiem, kas izklāstīti šīs rezolūcijas pielikumā;

                  35.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (7) par aģentūru darbību, finanšu pārvaldību un kontroli.

         (1)  OV C 366, 15.12.2011., 33. lpp.

         (2)  OV L 248, 16.9.2002., 1. lpp.

         (3)  OV L 396, 30.12.2006., 1. lpp.

         (4)  OV L 357, 31.12.2002., 72. lpp.

         (5)  OV L 250, 27.9.2011., 150. lpp.

         (6)  OV L 64, 12.3.2010., 447. lpp.

         (7)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).

      PIELIKUMS

         EIROPAS PARLAMENTA IEPRIEKŠĒJO GADU IETEIKUMI

                  Eiropas Ķīmisko vielu aģentūra

                  2008

                  2009

                  Darbības rezultāti

                  Aģentūra tikai iegūtu, izstrādājot procedūras atgriezeniskās saites nodrošināšanai un ciešāk pievēršoties darbam ar klientiem.

                  Prasa Revīzijas palātai veikt Aģentūras darbības rezultātu revīzijas.

                  Budžeta un finanšu vadība

                              —

                              Aicina Aģentūru veikt pasākumus, lai uzlabotu savu resursu un apropriāciju plānošanu un uzraudzību (41 % no saistību apropriācijām pamatdarbībai tika pārnestas, 37,5 % – atceltas).

                              —

                              Aicina Komisiju izskatīt veidus, kā nodrošināt, ka pilnībā tiek īstenots uz vajadzībām balstītas pārvaldības princips (skaidras naudas rezerves 2008. gadā bija EUR 18 747 210,75).

                  Aicina Aģentūru turpināt uzlabot iepirkumu un budžeta izpildes plānošanu un uzraudzību, lai samazinātu pārnesto apropriāciju īpatsvaru; norāda, ka Revīzijas palāta konstatēja EUR 20 000 000 (29 % apropriāciju) pārnešanu uz 2010. budžeta gadu un ka aptuveni 88 % no šīs summas attiecas uz pasākumiem, kas vēl nav īstenoti (bet dažos gadījumos uz precēm, kas vēl nav saņemtas) līdz gada beigām; turklāt norāda, ka 5 % apropriāciju (EUR 3 000 000) tika atcelti.

                  Cilvēkresursi

                              —

                              Aicina Aģentūru rūpīgāk gādāt par darbā pieņemšanas procedūru ievērošanu.

                              —

                              Pārredzamības jautājumi – 14 darbā pieņemšanas procedūrās netika nodrošināta atlases komisijas locekļu neatkarība, jo komisiju darbu vadīja pats direktors.

                              —

                              Uzteic Aģentūru par lēmumu, ka direktors vairs nepiedalīsies atlases komisiju darbā.

                              —

                              Aicina Aģentūru ieviest precīzas amatu pārņemšanas procedūras.

                  Ir svarīgi, lai Aģentūra pastāvīgi uzraudzītu budžeta un darbā pieņemšanas plāna īstenošanu.

                  Iekšējā revīzija

                  Trīs procedūru revīzijā atklājās nepilnības atlases komisijas darba apkopojuma dokumentēšanā.

                              —

                              Aicina Aģentūras izpilddirektoru informēt budžeta izpildes apstiprinātājiestādi par šī revīzijas plāna saturu.

                              —

                              Aicina Aģentūru informēt budžeta izpildes apstiprinātājiestādi par pasākumiem, kas veikti, lai uzlabotu kontroles sistēmu, šai nolūkā stiprinot finanšu aprites sistēmas, darbplūsmas, revīzijas, rīcības plānus un riska novērtēšanu.

                              —

                              Mudina Aģentūru efektīvi nodrošināt, lai:

                                          —

                                          būtu ieviesti visi finansēšanas lēmumiem vajadzīgie komponenti,

                                          —

                                          katrā organizācijas līmenī tiktu pienācīgi definēta un apstrādāta nepieciešamā informācija,

                                          —

                                          darba programmā būtu norādīti visi no budžeta nodrošinātie līdzekļi,

                                          —

                                          finanšu procedūru dokumentācija un pārbaudes saraksti tiktu pabeigti un atjaunināti.


title: 2013/580/ES: Eiropas Parlamenta Lēmums ( 2013. gada 17. aprīlis ) par Eiropas Apdrošināšanas un aroda pensiju iestādes 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ) ar konstatējumiem, kas ir neatņemama daļa no lēmuma par Eiropas Apdrošināšanas un aroda pensiju iestādes 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/241

         EIROPAS PARLAMENTA LĒMUMS
   (2013. gada 17. aprīlis)
   par Eiropas Apdrošināšanas un aroda pensiju iestādes 2011. finanšu gada budžeta izpildes apstiprināšanu
   (2013/580/ES)
   EIROPAS PARLAMENTS,

               —

               ņemot vērā Eiropas Apdrošināšanas un aroda pensiju iestādes 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Apdrošināšanas un aroda pensiju iestādes 2011. finanšu gada galīgajiem pārskatiem ar Iestādes atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (4), un jo īpaši tās 64. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A7-0114/2013),

               1.

               sniedz Eiropas Apdrošināšanas un aroda pensiju iestādes izpilddirektoram apstiprinājumu par Iestādes 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Apdrošināšanas un aroda pensiju iestādes izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 104. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 331, 15.12.2010., 48. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Apdrošināšanas un aroda pensiju iestādes 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Apdrošināšanas un aroda pensiju iestādes 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Apdrošināšanas un aroda pensiju iestādes 2011. finanšu gada galīgajiem pārskatiem ar Iestādes atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (4), un jo īpaši tās 64. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A7-0114/2013),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Eiropas Apdrošināšanas un aroda pensiju iestādes (“Iestāde”) gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Iestāde, kas ir jaunizveidota aģentūra, kura atrodas Frankfurtē pie Mainas, tika izveidota ar Regulu (ES) Nr. 1094/2010 un savu darbu kā neatkarīga iestāde oficiāli sāka 2011. gada 1. janvārī;

                  C.

                  tā kā Iestāde būtu jāvērtē, ņemot vērā juridisko pāreju no iepriekšējās iestādes, proti, Eiropas Apdrošināšanas un aroda pensiju uzraudzītāju komitejas (CEIOPS), un līdz ar to, izņemot jauno mandātu, Iestāde no CEIOPS ir pārņēmusi visus spēkā esošos un notiekošos uzdevumus un pienākumus (visi CEIOPS aktīvi, saistības un visas nepabeigtās darbības tika automātiski nodotas jaunizveidotajai Iestādei);

                  D.

                  tā kā Iestāde ir neatņemama daļa no Eiropas finanšu uzraudzības sistēmas un tā strādā ciešā sadarbībā ar radniecīgajām iestādēm, proti, Eiropas Banku iestādi un Eiropas Vērtspapīru un tirgu iestādi, kopīgā komitejā un Eiropas Sistēmisko risku kolēģijā;

                  E.

                  tā kā Iestādes 2011. gada kopējais piešķirtais budžets bija EUR 10 667 000;

                  F.

                  tā kā saskaņā ar Izveides regulu (6) 55 % no 2011. gada budžeta tika finansēti no dalībvalstu un Eiropas Brīvās tirdzniecības asociācijas (EBTA) valstu iemaksām un 45 % tika finansēti no Savienības budžeta;

                  G.

                  tā kā 2011. gada beigās Iestāde uzrādīja pozitīvu budžeta izpildes saldo EUR 2 804 969,81 (7) apmērā pēc valūtas kursa atšķirību atvilkšanas EUR 2 437,59 apmērā, ko iegrāmatoja pārskatos kā saistības pret Komisiju,

         Budžeta un finanšu pārvaldība

                  1.

                  konstatē, ka saskaņā ar budžeta ziņojumu (8) sākotnējā Savienības iemaksa Iestādes 2011. gada budžetā bija EUR 4 267 000; norāda, ka tas bija Iestādes pirmais darbības gads;

                  2.

                  konstatē, ka saskaņā ar gada pārskatiem Iestādei kopējais piešķirtais budžets 2011. gadam bija EUR 10 667 000; konstatē arī, ka kopējie budžeta ieņēmumi bija EUR 9 387 070,78 (tostarp 2011. gadā iekasētie EUR 5 120 035,36, kas ir 80 % no dalībvalstu budžeta);

                  3.

                  atgādina, ka saskaņā ar gada pārskatiem piešķirtā iemaksa no valstu uzraudzības iestādēm bija EUR 6 400 200, lai gan faktiski iekasētā iemaksa bija EUR 5 120 035,36; aicina dalībvalstis informēt budžeta izpildes apstiprinātājiestādi par iemesliem, kāpēc iemaksas bija tikai 80 % apmērā no sākotnēji paredzētā; aicina dalībvalstis turpmāk, kad Iestāde būs pilnībā izveidota, veikt iemaksu pilnā apmērā, jo pretējā gadījumā varētu tikt apdraudēta tās spēja pienācīgi veikt tai uzticētos uzdevumus;

                  4.

                  ar bažām norāda, ka Finanšu regulas noteikumi nav pilnībā pielāgoti Iestādes finansēšanas kārtībai, jo 55 % no budžeta tiek finansēti no dalībvalstu un EBTA valstu iemaksām; uzskata, ka minētais jautājums būtu jārisina vēlākais, kad nākamo reizi tiks pārskatīta Finanšu regula attiecībā uz aģentūrām, un aicina Komisiju šo situāciju izvērtēt un par to ziņot budžeta izpildes apstiprinātājiestādei;

                  5.

                  aicina Komisiju nākamajā aģentūru darbības un finansēšanas kārtības pārskatā, kurš tiks iesniegts vēlākais 2014. gada 2. janvārī, izskatīt visas iespējas Iestādes ilgtermiņa ilgtspējīgai finansēšanai, kas garantētu Iestādes neatkarību;

                  6.

                  aicina Komisiju izvērtēt iespēju nākt klajā ar priekšlikumu, ar kuru tiktu nodrošināts, ka triju Eiropas uzraudzības iestāžu budžetus pilnībā finansē no Savienības budžeta;

                  7.

                  konstatē, ka saskaņā ar gada pārskatiem 2011. gadā Iestāde galveno uzmanību pievērsa izveidei un turpmākai paplašināšanai;

                  8.

                  uzsver, ka ir svarīgi pienācīgi sabalansēt, no vienas puses, piešķirto budžetu un pieejamās štata vietas un, no otras puses, iestādēm uzticētos uzdevumus, jo līdzsvara trūkums var radīt nelīdzsvarotu personāla nodrošinājumu gan attiecībā uz Aģentūras darbinieku pieņemšanu darbā, no vienas puses, gan attiecībā uz valstu ekspertu iesaistīšanu, no otras puses; pauž bažas par to, ka Komisija jau ir mainījusi štatu sarakstu, kā Iestāde to ierosināja, un nav to skaidri norādījusi; mudina Komisiju šajā un citos jautājumos rīkoties pilnībā pārredzami;

                  9.

                  norāda uz bažām, kas tika paustas SVF 2012. gada decembra finanšu sektora novērtējuma sākotnējos secinājumos par Savienību, kuros tiek ieteikts pēc vajadzības palielināt Eiropas uzraudzības iestāžu resursus un pilnvaras tā, lai tās veiksmīgi varētu pildīt savus mandātus, vienlaikus palielinot to darbības neatkarību;

                  10.

                  konstatē, ka saskaņā ar gada pārskatiem Iestādes inaugurācijas sanāksmē 2011. gada 10. janvārī valde pieņēma un apstiprināja galvenos finanšu noteikumus un Iestādes Finanšu regulu, lai tā varētu īstenot savas pilnvaras kā Eiropas iestāde;

         Grāmatvedības sistēma

                  11.

                  konstatē, ka saskaņā ar gada pārskatiem (9) standarta un vispārējā budžeta struktūra, ko Iestāde pieņēma 2011. gada sākumā, bija jāpielāgo faktiskajām vajadzībām;

                  12.

                  konstatē, ka saskaņā ar gada pārskatiem 2011. gada 19. aprīlī Iestāde ieviesa uzkrājumu grāmatvedību (ABAC), kas ir grāmatvedības sistēma, ko budžeta grāmatvedībai izmanto Komisija; turklāt konstatē, ka pārejas periodā no 2011. gada 1. janvāra līdz 19. aprīlim Iestāde budžeta grāmatvedībai izmantoja uz programmu Excel balstītu rīku un ka pārejas laikā tika sagatavots pārskats par ABAC ievadītajām saistībām un maksājumiem;

                  13.

                  ņem vērā to, ka maksājumi, kas veikti pirms ABAC ieviešanas, ir atspoguļoti tikai pārejas sistēmā un nav atspoguļoti ABAC; norāda, ka katru reizi, kad, izmantojot ABAC, tiek iegūts ziņojums par budžeta izlietojumu un izpildi, Excel izklājlapā tiek manuāli izveidots apkopojums, lai pilnībā atspoguļotu sākotnējo budžetu un saistību un maksājumu izlietojumu visā finanšu gadā;

                  14.

                  konstatē, ka saskaņā ar gada pārskatiem sākot no 2012. gada visi finanšu darījumi ir pilnībā redzami ABAC;

                  15.

                  konstatē, ka saskaņā ar gada pārskatiem vispārējās grāmatvedības uzskaites veikšanai Iestāde no 2011. gada 19. aprīļa sāka izmantot SAP sistēmu, kas ir tieši saistīta ar Komisijas izmantoto ABAC; konstatē arī, ka līdz minētajam datumam Iestāde izmantoja SAGE
                      (10) – sistēmu, ko CEIOPS izveidoja finanšu grāmatvedībai, un 2011. gada 19. aprīlī tika sagatavota pārejas bilance;

                  16.

                  norāda, ka 2011. gada septembrī Iestāde izveidoja Komisijas aktīvu reģistrācijas sistēmu (ABAC Assets), lai faktiski izsekotu atsevišķiem pamatlīdzekļu posteņiem (ABAC Assets ir integrēta Iestādes grāmatvedības sistēmā);

                  17.

                  atzinīgi vērtē to, ka ārējais revidents Deloitte Consulting veica Iestādes grāmatvedības sistēmas validāciju (11); norāda, ka Iestādes grāmatvedības sistēmas pārbaude notika 2012. gada oktobrī;

                  18.

                  konstatē, ka saskaņā ar Deloitte ziņojumu atbilstoši veiktajām atbilstības validācijas procedūrām Iestādes grāmatvedības sistēma kopumā atbilst Komisijas (Budžeta ģenerāldirektorāta) noteiktajiem kritērijiem;

                  19.

                  konstatē, ka saskaņā ar Deloitte ziņojumu tika noteiktas vairākas jomas, kurās nepieciešami uzlabojumi (saistībā ar to, ka Iestādes lietotāju piekļuves tiesības ABAC neatbilst pašreizējiem pienākumiem, kā arī saistībā ar lietotāju piekļuves pārvaldības procesu un ABAC apmācības aspektiem), un Iestāde tos veiks 2013. gadā; turklāt norāda, ka minētie uzlabojumi būtiski neietekmē vispārējo konstatēto atbilstību;

         Budžeta izpilde

                  20.

                  konstatē, ka saskaņā ar gada pārskatiem Iestāde 2011. gada beigās ir reģistrējusi budžeta izpildi 61,68 % apmērā saistībām un 58,84 % apmērā maksājumiem;

                  21.

                  norāda, ka saistību apropriāciju izpildes līmenis I sadaļai (“Personāla izdevumi”) bija 92,79 % un šī sadaļa bija izpildes līmeņa galvenais virzītājspēks; turklāt konstatē, ka augstais budžeta izpildes procentuālais līmenis I sadaļā, jo īpaši Iestādes darbības pirmajā gadā, parāda saistību starp personāla pieprasījumiem un mērķiem un pastiprina personāla pieprasījumu pamatotību 2012. un 2013. gadam;

                  22.

                  konstatē, ka saskaņā ar gada pārskatiem galvenais virzītājfaktors augstajam budžeta izpildes līmenim bija štatu saraksta 100 % izpilde 2011. gadā;

                  23.

                  konstatē, ka saskaņā ar gada pārskatiem II sadaļā (“Administratīvie izdevumi”) bija zems saistību izpildes līmenis, proti, 60,41 %; norāda, ka 2011. gadā notika pāreja no CEIOPS uz Iestādi un sagatavošanās jaunām procedūrām un pieprasījumiem; aicina Iestādi informēt budžeta izpildes apstiprinātājiestādi par pasākumiem, kas veikti minētā trūkuma novēršanai; aicina Iestādi informēt budžeta izpildes apstiprinātājiestādi par pasākumiem, kas veikti, lai rādītājus uzlabotu, jo zemais izpildes līmenis liecina par grūtībām budžeta plānošanā un īstenošanā;

                  24.

                  norāda – saskaņā ar Iestādes sniegto informāciju paredzams, ka sākot ar 2012. gadu tiks strādāts ar daudziem tulkojumiem, noteikumiem un procedūrām visās oficiālajās Savienības valodās; turklāt norāda, ka Iestāde ir pēc iespējas samazinājusi sanāksmju organizēšanas izmaksas, jo īpaši Uzraudzības padomes un valdes sanāksmju izmaksas, un šāda pieeja tika izmantota arī attiecībā uz informēšanas un publicēšanas izmaksām (CEIOPS 2010. gada pārskats tika publicēts tikai tās tīmekļa vietnē, lai izmaksas samazinātu vēl vairāk);

                  25.

                  norāda, ka saskaņā ar Iestādes sniegto informāciju saistību izpildes līmenis II sadaļā bija viduvējs, jo Iestāde vēlējās konstatēt jomas, kurās izmaksas varētu samazināt, un tas tika darīts, neskatoties uz to, ka bija pieejami līdzekļi;

                  26.

                  konstatē, ka saskaņā ar gada pārskatiem III sadaļā (“Darbības izdevumi”) bija ārkārtīgi zems saistību izpildes līmenis, proti, 11,73 %; aicina Iestādi informēt budžeta izpildes apstiprinātājiestādi par pasākumiem, kas veikti, lai minēto rādītāju uzlabotu, jo zemais izpildes līmenis liecina par grūtībām budžeta plānošanā un īstenošanā;

                  27.

                  norāda, ka saskaņā ar Iestādes sniegto informāciju ļoti zemais saistību izpildes līmenis III sadaļā ir saistīts ar lēmumu nesākt veikt izdevumus un arī nepārnest līdzekļus, kas piešķirti informācijas tehnoloģijas (IT) projektiem pamatjomās, kamēr Uzraudzības padome nav pieņēmusi skaidru stratēģisku lēmumu; turklāt norāda, ka Uzraudzības padome 2011. gada oktobrī pieņēma Iestādes datu specifikāciju ziņojumu, kurā cita starpā paredzēta individuālas informācijas apmaiņa konkrētiem nolūkiem, un uzdeva Informācijas tehnoloģijas un datu komitejai (ITDC) datu specifikāciju ziņojumu turpmāk papildināt;

                  28.

                  konstatē, ka saskaņā ar gada pārskatiem ITDC 2012. gada februārī bija jāsāk iepirkuma procedūra un IT sistēmu ieviešana;

                  29.

                  norāda, ka saskaņā ar Iestādes gada ziņojumu (12) 2011. gadā saistības bija EUR 6 579 663 jeb 62 % no 2011. gada budžeta, ko kuriem EUR 6 276 158,59 ir samaksāti un EUR 303 504,79 tika automātiski pārnesti uz 2012. gadu;

         Iepirkuma procedūras

                  30.

                  konstatē, ka saskaņā ar Revīzijas palātas sniegto informāciju revidētās iepirkuma procedūras neatbilda Finanšu regulas noteikumiem pilnībā; aicina Iestādi nodrošināt, ka visus jaunos līgumus piešķir, pilnībā ievērojot Savienības iepirkuma noteikumus;

                  31.

                  norāda, ka Iestāde no 2012. gada 1. jūnija ir pieņēmusi darbā iepirkuma procedūru speciālistu un ka ir izveidotas iepirkumu darbplūsmas, darbinieki ir piedalījušies izpratnes veidošanas kursos un apmācībā par Savienības iepirkuma noteikumiem, ir izstrādāti dokumentu paraugi saistībā ar iepirkumiem un visas iepirkuma procedūras ir sāktas saskaņā ar atbilstošajiem Savienības iepirkuma noteikumiem;

         Darbā pieņemšanas procedūras

                  32.

                  ņem vērā, ka Iestāde ir pielāgojusi savas darbā pieņemšanas procedūras atbilstoši Revīzijas palātas ieteikumiem; aicina Iestādi informēt budžeta izpildes apstiprinātājiestādi par visiem turpmākiem pasākumiem, kas tiks veikti darbā pieņemšanas procedūru uzlabošanai; uzskata, ka dažas Civildienesta noteikumu prasības var radīt ievērojamu administratīvo slogu; tādēļ mudina Komisiju atļaut zināmu vienkāršošanu Civildienesta noteikumu 110. panta piemērošanā aģentūrām;

                  33.

                  konstatē, ka saskaņā ar gada pārskatiem (13) 2011. gads Iestādei bija svarīgs gads, jo tika izveidota un paplašināta cilvēkresursu komanda, lai jauno funkciju un uzdevumu izpildei būtu pienācīgi resursi; norāda, ka 2012. gada 31. decembrī Iestādē strādāja 46 pagaidu darbinieki, seši līgumdarbinieki un četri norīkotie valsts eksperti, proti, kopā 56 darbinieki;

                  34.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2013. gada 17. aprīļa rezolūciju (14) par aģentūru darbību, finanšu pārvaldību un kontroli.

         (1)  OV C 388, 15.12.2012., 104. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 331, 15.12.2010., 48. lpp.

         (5)  OV L 357, 31.12.2002., 72. lpp.

         (6)  OV L 331, 15.12.2010., 12. lpp., 62. panta 1. punkts.

         (7)  2011. gada pārskati, 36. lpp.

         (8)  2011. gada budžeta ziņojums, 2. lpp.

         (9)  2011. gada pārskati, 31. lpp.

         (10)  SAGE ir īpaši izveidota grāmatvedības sistēma mazajiem un vidējiem uzņēmumiem, organizācijām un iestādēm.

         (11)  European Banking Authority (EBA), Validation of accounting systems, 19.11.2012., Deloitte.

         (12)  2011. gada pārskats, 38. lpp.

         (13)  2011. gada pārskati, 47.–48. lpp.

         (14)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: 2013/545/ES: Eiropas Parlamenta Lēmums ( 2013. gada 17. aprīlis ) par Eiropas Savienības 2011. finanšu gada vispārējā budžeta izpildes apstiprināšanu, IV iedaļa – Tiesa#Eiropas Parlamenta Rezolūcija ( 2013. gada 17. aprīlis ) ar konstatējumiem, kas ir neatņemama daļa no lēmuma par Eiropas Savienības 2011. finanšu gada vispārējā budžeta izpildes apstiprināšanu, IV iedaļa – Tiesa

text:
               16.11.2013

               LV

               Eiropas Savienības Oficiālais Vēstnesis

               L 308/118

         EIROPAS PARLAMENTA LĒMUMS
   (2013. gada 17. aprīlis)
   par Eiropas Savienības 2011. finanšu gada vispārējā budžeta izpildes apstiprināšanu, IV iedaļa – Tiesa
   (2013/545/ES)
   EIROPAS PARLAMENTS,

               —

               ņemot vērā Eiropas Savienības 2011. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0227/2012) (2),

               —

               ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Juridiskās komitejas atzinumu (A7-0090/2013),

               1.

               sniedz Tiesas sekretāram apstiprinājumu par Tiesas 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 68, 15.3.2011.

      (2)  OV C 348, 14.11.2012., 1. lpp.

      (3)  OV C 344, 12.11.2012., 1. lpp.

      (4)  OV C 348, 14.11.2012., 130. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.

      EIROPAS PARLAMENTA REZOLŪCIJA
      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Savienības 2011. finanšu gada vispārējā budžeta izpildes apstiprināšanu, IV iedaļa – Tiesa
      EIROPAS PARLAMENTS,

                  —

                  ņemot vērā Eiropas Savienības 2011. finanšu gada vispārējo budžetu (1),

                  —

                  ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0227/2012) (2),

                  —

                  ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Juridiskās komitejas atzinumu (A7-0090/2013),

                  1.

                  atzinīgi vērtē to, ka 2011. gadā Eiropas Savienības Tiesas (“Tiesas”) saistību apropriāciju kopējais apjoms bija EUR 335 904 453,30 (EUR 323 784 221,30 2010. gadā) un ka apropriāciju izpildes rādītāji IV iedaļā (Tiesa) 2011. gadā joprojām bija ļoti augsti (kopumā vairāk nekā 98 % un pat vairāk nekā 99 % attiecībā uz apropriācijām 2. sadaļā); uzsver, ka izpildes rādītāji būtu varējuši sasniegt pat 99 %, ja vien Padome nebūtu atteikusies piekrist Komisijas ierosinātajai algu korekcijai (+ 1,7 %, piemērojot to no 2011. gada 1. jūlija);

                  2.

                  uzsver, ka Tiesas budžets ir izmantots tikai administratīvām vajadzībām – 75 % līdzekļu atvēlēti ar šo iestādi saistītām personām, 25 % – ēkām, mēbelēm, aprīkojumam un dažādām darbības izmaksām;

                  3.

                  ar gandarījumu konstatē, ka savā gada pārskatā par 2011. gadu Revīzijas palāta nav atklājusi nekādus vērā ņemamus trūkumus attiecībā uz revidētajiem jautājumiem Tiesas cilvēkresursu un iepirkumu jomā;

                  4.

                  pauž gandarījumu, ka Revīzijas palāta, pamatojoties uz veikto revīziju, secinājusi, ka kopumā 2011. gada 31. decembrī slēgtajā finanšu gadā izdarītajos maksājumos saistībā ar iestāžu un pārējo struktūru administratīvajiem un citiem izdevumiem būtisku kļūdu nav;

                  5.

                  pauž bažas par to, ka Vispārējās tiesas neizskatīto lietu daudzums 2011. gadā vēl arvien bija ļoti liels (t. i., 1 300 neizskatītu lietu 2010. gadā un 1 380 neizskatītu lietu 2011. gadā); uzsver, ka ātra tiesas spriešana ir svarīga ne tikai netraucētai iestāžu darbībai, bet arī tautsaimniecībai, jo sekmē lielāku juridisko noteiktību;

                  6.

                  mudina Tiesu izpētīt, ar kāda veida organizatoriskajām pārmaiņām būtu iespējams samazināt neizskatīto lietu daudzumu, un uzskata arī, ka Vispārējai tiesai ir nepieciešams vairāk cilvēkresursu; uzskata, ka šo tendenci varētu mazināt, ja tiku pieņemts pašlaik Padomē vēl arvien izskatāmais priekšlikumus par papildu tiesnešu iecelšanu Vispārējā tiesā; aicina Vispārējo tiesu novērtēt, vai ir kādi citi ar cilvēkresursiem nesaistīti papildu priekšlikumi šīs tendences pārtraukšanai;

                  7.

                  atzīmē, ka statistikas dati par Tiesas darbību 2011. gadā liecina, ka kopumā ir jāuzlabo efektivitāte saistībā ar tiesas procesu ilgumu, norāda, ka prejudiciālo nolēmumu gadījumā vidējais lietas izskatīšanas ilgums bija 16,4 mēneši salīdzinājumā ar 16 mēnešiem 2010. gadā; norāda, ka tiešo prasību un pārsūdzību izskatīšanas vidējais ilgums 2011. gadā bija attiecīgi 20,2 un 15,4 mēneši (salīdzinājumā ar 16,7 un 14,3 mēnešiem 2010. gadā);

                  8.

                  norāda, ka Civildienesta tiesā jauno un pabeigto lietu proporcija pēdējos gados ir stabila (t. i., 139 jaunas lietas 2010. gadā salīdzinājumā ar 159 lietām 2011. gadā un 129 pabeigtas lietas 2010. gadā salīdzinājumā ar 166 lietām 2011. gadā);

                  9.

                  ņem vērā, ka Tiesa 2011. gadā pabeidza 550 lietu izskatīšanu un tas ir ievērojami vairāk nekā iepriekšējā gadā (2010. gadā tika pabeigtas 522 lietas), turklāt spriedums tika pieņemts 370 no minētajām lietām un 180 lietās tika izdots rīkojums;

                  10.

                  atzinīgi vērtē lietojumprogrammu e-Curia, kas sāka darboties 2011. gada novembrī un ļauj elektroniski iesniegt tiesvedības dokumentus un paziņot par tiem; ar gandarījumu konstatē, ka šī lietojumprogramma ir ļāvusi Tiesai laika posmā no 2011. līdz 2012. gadam samazināt papīra patēriņu par 25 % un ietaupīt EUR 150 000;

                  11.

                  uzsver, ka lietojumprogrammai e-Curia noteiktā laikā jārada iespēja ievērojami mazināt korespondences apmaiņu, kā arī veikt ienākošo un izejošo dokumentu skenēšanu un racionalizēt iekšējo darbplūsmu; aicina iesniegt Parlamenta Budžeta komitejai precīzu to izmaksu aprakstu, kas ir saistītas ar e-Curia lietojumprogrammas izveidi, uzturēšanu un modernizāciju;

                  12.

                  lūdz sniegt informāciju par pasākumiem, kas veikti, lai novērstu informācijas sistēmu bojājumus, kas var ietekmēt e-Curia darbību;

                  13.

                  uzskata, ka ļoti pozitīvi ir tas, ka līdz 2012. gada beigām e-Curia aktīvi izmantotāji bija 14 dalībvalstis, divas Eiropas Brīvās tirdzniecības asociācijas valstis un piecas Eiropas Savienības iestādes (īpaši Parlaments, Padome un Komisija);

                  14.

                  atzinīgi vērtē to, ka ir izveidota un uzlabota integrētā pārvaldības un finanšu kontroles sistēma (SAP), ko kā starpiestāžu sistēmu 2008. gadā izveidoja Padome, Revīzijas palāta un Tiesa un kas ir būtiski svarīgs rīks visu Tiesas finanšu un budžeta darījumu veikšanai; tādēļ uzskata, ka ir svarīgi nodrošināt netraucētu SAP darbību;

                  15.

                  atbalsta Tiesas iniciatīvu attiecībā uz tās statūtu un reglamenta reformēšanu, ņemot vērā problēmas, ar kurām tā saskaras lietu skaita pieauguma dēļ; norāda, ka dažādās izmaiņas, par kurām vienojušās likumdevējas iestādes, jau ir stājušās spēkā un tiek īstenotas; pauž cerību, ka 2013. gadā tiks pieņemti turpmāki steidzami strukturāli pasākumi, kas jo īpaši ļaus iecelt papildu tiesnešus Vispārējā tiesā;

                  16.

                  ar gandarījumu norāda uz to, ka ir izveidota jauna meklētājprogramma, ar kuru tiešsaistē var iepazīties ar Tiesas spriedumiem un meklēt tos Tiesas bibliotēkas katalogā, kas pietuvina Tiesu kā Savienības iestādi iedzīvotājiem;

                  17.

                  norāda uz izmaiņām Tiesas administratīvajā struktūrā, proti, uz Protokola un informācijas direktorāta izveidi; sagaida, ka gada darbības pārskatā par 2012. gadu būs iekļauts detalizēts apraksts par šo izmaiņu radīto labvēlīgo ietekmi uz Tiesas darbību;

                  18.

                  uzskata, ka Tiesas mākslas darbu kolekcija, kas pārstāv Savienības māksliniecisko mantojumu, ir vērienīgs projekts, kam nepieciešami atsevišķi resursi; aicina Tiesu paskaidrot, kā šis projekts sasaucas ar Tiesas tradicionālajām funkcijām; pieņem zināšanai to, ka 2012. gadā Tiesa samaksāja EUR 7 500, lai apdrošinātu kolekciju, kuras vērtība ir EUR 2 400 000;

                  19.

                  atzinīgi vērtē to, ka 2011. gadā 5 % no pastāvīgajiem Tiesas mutiskajiem tulkiem ir pievienojuši savai darba valodu kombinācijai jaunu valodu; uzsver, ka tas ir bijis iespējams, pateicoties intensīvajai valodu apmācībai;

                  20.

                  norāda, ka 2011. gadā turpināja palielināties to sēžu un citu sanāksmju skaits, kurās tika nodrošināts mutiskais tulkojums, kas lielā mērā ir saistīts ar paplašināšanos un Lisabonas līguma stāšanos spēkā;

                  21.

                  atzīst, ka iestāžu sadarbība, pieņemot darbā mutiskos tulkos, ir ļāvusi Tiesai ievērojami ietaupīt;

                  22.

                  norāda uz to, ka 2011. gadā Infrastruktūras ģenerāldirektorātam bija jaunas funkcijas, un aicina Tiesu sniegt Parlamenta Budžeta kontroles komitejai pilnīgāku informāciju par Tiesas ēku piektās paplašināšanas būvprojektu;

                  23.

                  atzinīgi vērtē to, ka Tiesa ir sagatavojusi ļoti pamatīgu un detalizētu gada darbības pārskatu un pēc Parlamenta lūguma iekļāvusi tajā detalizētu informāciju par tās īstenoto cilvēkresursu pārvaldību.

         (1)  OV L 68, 15.3.2011.

         (2)  OV C 348, 14.11.2012., 1. lpp.

         (3)  OV C 344, 12.11.2012., 1. lpp.

         (4)  OV C 348, 14.11.2012., 130. lpp.

         (5)  OV L 248, 16.9.2002., 1. lpp.

         (6)  OV L 298, 26.10.2012., 1. lpp.